**รายงานผลการปรับปรุงขั้นตอน/แนวทางการปฏิบัติงานเพื่อป้องกันผลประโยชน์ทับซ้อน**

**องค์การบริหารส่วนตำบลเมืองยาง อำเภอชำนิ จังหวัดบุรีรัมย์**

\*\*\*\*\*\*\*\*\*\*\*\*\*\*\*\*\*\*\*\*\*\*\*

ตามที่องค์การบริหารส่วนตำบลเมืองยาง ได้ดำเนินการจัดทำคู่มือการปฏิบัติงานเพื่อป้องกัน ผลประโยชน์ทับซ้อนขึ้นมา เพื่อใช้เป็นแนวทางในการปฏิบัติงานให้แก่เจ้าหน้าที่ถือปฏิบัติ ดังนั้น เพื่อให้การ ปรับปรุงขั้นตอน/แนวทางการปฏิบัติงานเพื่อป้องกันผลประโยชน์ทับซ้อนมีประสิทธิภาพยิ่งขึ้น เห็นควร ปรับปรุงขั้นตอน/แนวทางการปฏิบัติงานในการป้องกันผลประโยชน์ทับซ้อนขององค์การบริหารส่วนตำบลเมืองยาง และให้รวมถึงความหมายของผลประโยชน์ทับซ้อนใน ๕ กรณี ดังนี้

๑. การแสวงหาผลประโยชน์จากราชการที่มิชอบ

๒. การรับผลประโยชน์จากทางราชการที่มิชอบ

๓. การใช้อิทธิผลเรียกผลประโยชน์

๔. การใช้ทรัพย์สินของทางราชการ

๕. การให้ข้อมูลลับของทางราชการ

นอกจากนี้องค์การบริหารส่วนตำบลเมืองยาง ได้จัดทำประมวลจริยธรรมที่เกี่ยวกับการปฏิบัติงาน ตามอำนาจหน้าที่เพื่อป้องกันผลประโยชน์ทับซ้อน และได้ประกาศให้คณะผู้บริหาร สมาชิกสภา อบต. ข้าราชการหรือพนักงานส่วนท้องถิ่นตลอดจนพนักงานจ้างได้ถือปฏิบัติและแนวทางในการปฏิบัติราชการเพื่อ ความโปร่งใสในการปฏิบัติราชการขององค์การบริหารส่วนตำบลเมืองยาง

การปรับปรุงขั้นตอนการปฏิบัติงานหรือระเบียบเพื่อป้องกันผลประโยชน์ทับซ้อน องค์การบริหารส่วนตำบลเมืองยาง มีคณะกรรมการควบคุมภายในและบริหารความเสี่ยงในการ ปฏิบัติงานของแต่ละตำแหน่งและได้มีประชุมเป็นประจำทุกๆปี หากมีปัญหา อุปสรรคหรือมีความเสี่ยงในการ ปฏิบัติงานเรื่องผลประโยชน์ทับซ้อนในกรณีต่างๆ คณะกรรมการจะนำปัญหาหรือความเสี่ยงที่ตรวจพบหรือข้อ ทักท้วงมาเพื่อปรับปรุงเพื่อสู่การแก้ปัญหาและแนวทางการแก้ไขปัญหาป้องกันผลประโยชน์ทับซ้อนทั้ง ๕ กรณี จากการประเมินในรอบที่ผ่านมาไม่พบปัญหาในเรื่องผลประโยชน์ทับซ้อน จึงยังไม่มีการปรับปรุงขั้นตอน การปฏิบัติงานหรือระเบียบเพื่อป้องกันผลประโยชน์ทับซ้อนแต่ประการใด

**การนำข้อเสนอแนะจากรายงานผลการปรับปรุงขั้นตอนการปฏิบัติงานเพื่อป้องกันผลประโยชน์ทับซ้อน** เนื่องจากการปฏิบัติงานเพื่อป้องกันผลประโยชน์ทับซ้อนขององค์การบริหารส่วนตำบลเมืองยางไม่มี ข้อร้องเรียน ข้อทักท้วงหรือข้อร้องเรียนแต่ประการใด เมื่อไม่มีความเสี่ยงหรือมูลเหตุคณะกรรมการ บริหาร ความเสี่ยงจากการควบคุมภายในก็ไม่มีความเสี่ยงในเรื่องดังกล่าวจึงไม่มีการปรับปรุงขั้นตอนการปฏิบัติงาน เพื่อป้องกันผลประโยชน์ทับซ้อน

แต่อย่างไรก็ตามผู้บริหารองค์การบริหารส่วนตำบลเมืองยาง ได้กำชับให้ข้าราชการ พนักงานส่วน ท้องถิ่นรวมถึงพนักงานจ้าง ตลอดจนสมาชิกสภาองค์การบริหารส่วนตำบลเมืองยาง ทุกท่านให้ตระหนักในการ ปฏิบัติงานเพื่อป้องกันผลประโยชน์ทับซ้อนให้ปฏิบัติหน้าทีราชการตามระเบียบ กฎหมาย มติคณะรัฐมนตรี ตลอดจนหนังสือสั่งการที่เกี่ยวข้องกับเรื่องการทุจริตให้มากที่สุด

**แนวปฏิบัติงานในการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดชื้อจัดจ้าง**

กระบวนการปฏิบัติงานตรวจสอบภายในขององค์การบริหารส่วนตำบลเมืองยาง จะมีการ วางแผนสำรวจข้อมูลเบื้องต้นของเจ้าหน้าที่พัสดุซึ่งมีหน้าที่ในการจัดชื้อจัดจ้างกับผู้เสนองานว่ามีความ เกี่ยวข้องกันหรือไม่อย่างไร มีการประเมินความเสี่ยง วางแผนการตรวจสอบและวางแผนการปฏิบัติงานของ เจ้าหน้าที่ เมื่อมีการดำเนินการจัดชื้อหรือจัดจ้างก็มีกระบวนการตรวจสอบการทำงานก่อน ระหว่างและเมื่อ ปฏิบัติงานเสร็จสิ้นกระบวนการก็ให้เจ้าหน้าที่ผู้รับผิดชอบทำรายงานผลการจัดชื้อจัดจ้างและมีการติดตาม ตรวจสอบอย่างใกล้ชิดพร้อมกำชับให้เจ้าหน้าที่ผู้รับผิดชอบ ระมัด ระวังไม่มีการแสวงหาประโยชน์ รับ ผลประโยชน์ในตำแหน่งหน้าที่ความรับผิดชอบเพื่อหาผลประโยชน์ ซึ่งอาจทำให้การเสนอราคาในการจัดชื้อ หรือจัดจ้างมีการแข่งขันอย่างไม่เป็นธรรม หากมีมูลปรากฏ องค์การบริหารส่วนตำบลเมืองยาง จะดำเนินการ ทางวินัยกับเจ้าหน้าที่อย่างเคร่งครัด

จึงเรียนมาเพื่อโปรดทราบ

(ลงชื่อ) .................................. ผู้จัดทำ

(นายบุญชู ยืนยงชาติ)

ตำแหน่ง นิติกร ชำนาญการ

**- เพื่อโปรดทราบ**

(ลงชื่อ) ……………………….……………….

(นางสาวไพรัตน์ คงสืบชาติ)

ตำแหน่ง รองปลัดองค์การบริหารส่วนตำบลเมืองยาง

รักษาราชการแทน หัวหน้าสำนักงานปลัด

**- เพื่อโปรดทราบ**

(ลงชื่อ) ……………………….……………….

(นายสุริยา ศรีสัตยานุกูล)

ตำแหน่ง ปลัดองค์การบริหารส่วนตำบลเมืองยาง

**- ทราบ**

(ลงชื่อ) ……………………….……………….

(นายมุนี อุไรรัมย์)

ตำแหน่ง นายกองค์การบริหารส่วนตำบลเมืองยาง